open-index/open-wikipedia-markdown huggingface dataset:
Paruošti karstą!

**Paruošti karstą!** ()  – 1968 metais Italijoje sukurtas vesternas, kuriame pagrindinį vaidmenį atlieka Terensas Hilas. Filmo pagrindinis herojus vardu Džango, tačiau jis nėra 1966 metais sukurto filmo Džango tęsinys. Šioje juostoje Džango, tapęs teismo budeliu, išgelbėja grupę myriop nuteistų nusikaltėlių, kad jų pagalba galėtų atsiteisti su gubernatoriumi Beriu, dėl kurio kaltės jis pats anksčiau vos nežuvo.

Džango vardas septintajame dešimtmetyje buvo tapęs bendriniu vesternų veikėjų vardu ir buvo sukurta beveik 30 filmų apie jį. Pagrindinis šių filmų veikėjas – herojus, praradęs moterį ir kovojantis už teisingumą. Būtini filmo atributai visada yra karstas ir kulkosvaidis. Be to, Džango dažnai yra sužalojamos rankos.

Filmas buvo parodytas 64-ojo Venecijos kino festivalio programoje.

## Aktoriai
: *Aktorius – vaidmuo*
*Terence Hill – Džango 
*George Eastman – Lukas 
*Horst Frank – Davidas Beris
*José Torres – Garsija 

## Muzika
Pagrindinę šio filmo temą savo dainoje „Crazy“ yra panaudojusi grupė Gnarls Barkley.
Mbalė

**Mbalė** () – miestas Ugandos Rytiniame regione. Miestas yra Mbalės rajono municipalinis, administracinis ir komercinis centras.

## Vieta
Mbalė yra maždaug 245 km keliu į šiaurės rytus nuo Ugandos sostinės Kampalos, prie magistralės.

Per miestą eina ir geležinkelio linija iš Tororo į Pakvačą (*Pakwach*). Netoliese stūkso Elgono kalnas – viena aukščiausių Rytų Afrikos viršūnių.

## Miesto apžvalga
Mbalėje yra įsikūręs Ugandos Islamo universitetas (*Islamic University in Uganda*; IUIU). Mieste yra ir Mozės sinagoga, apie kurią gyvena daugelis abajudajų (*Abayudaya*). Mieste gyvena ir gisų etninės grupės žmonės.

Mbalė žinoma savo naktiniu gyvenimu. Miesto centre stovi bokštas su laikrodžiu. Viena pirmųjų filmo „Kazino ''Royale''“ scenų vaizduoja Mbalę, tačiau filmuota ne čia. Džeimsas Bondas (*[[Daniel Craig]]*) scenoje nepasirodo.

## Gyventojai
2002 m. gyventojų surašymo duomenimis tada Mbalėje gyveno 71 130 žmonių. 2008 m. Ugandos statistikos biuras (*Uganda Bureau of Statistics; UBOS*) paskaičiavo, kad tada mieste gyveno 84 100 gyventojų. 2011 m. UBOS teigė, kad mieste gyveno 91 800 žmonių.

## Nuorodos

* Photo of a street in Mbale
Ląstelės teorija

**Ląstelės teorija** – biologijos mokslo teorija, aprašanti ląstelių, kaip
pagrindinių gyvųjų organizmų struktūrinių vienetų, savybes.

Šią teoriją suformulavo botanikas Matiasas Šleidenas 1838 m. ir zoologas Teodoras Švanas 1839 m. Ląstelės teorija tebėra svarbi ir šiandien. Ji buvo ne kartą patikrinta ir papildyta daugybe duomenų.

Teorijos atsiradimo galimybės susidarė tik XVII a. vidury ląstelių biologijos tyrimams pradėjus naudoti mikroskopą.

## Šleideno-Švano teorijos teiginiai

# Visi gyvi organizmai sudaryti iš vienos ar daugiau ląstelių.
# Ląstelė yra svarbiausias visų organizmų struktūros, funkcionavimo ir organizacijos vienetas.
# Visos ląstelės atsiranda iš ankstesnių, gyvų ląstelių.

## Šiuolaikinės ląstelės teorijos teiginiai
# Ląstelė – elementarusis gyvybės vienetas, už ląstelės ribų gyvybės nėra.
# Ląstelė – vieninga sistema iš aibės dėsningai tarpusavyje susijusių elementų, sudarančių vieningą funkcionuojančių vienetų – organoidų – darinį.
# Visų organizmų ląstelės homologiškos t. y. panašios sandaros, cheminės sudėties, turi panašių gyvybinės veiklos ir medžiagų apykaitos požymių.
# Ląstelė atsiranda tik motininės ląstelės dalinimosi būdu (mitozė), po to kai padvigubėja jos genetinė medžiaga (interfazė).
# Daugialąstis organizmas yra sudėtinga daugybės ląstelių sistema, apjungtų ir integruotų į audinių ir organų sistemas, susijusias tarpusavyje.
# Daugialąsčių organizmų ląstelės totipotentiškos.

## Šaltiniai
Pamokslininkas su kulkosvaidžiu

**Pamokslininkas su kulkosvaidžiu** () – 2011 m. JAV sukurtas nuotykių filmas, pasakojantis tikrą buvusio baikerio Semo Čildreso atsivertimo į krikščionybę istoriją ir jo labdaringą veiklą Ugandoje. Filmas dalinai paremtas knyga vaikams „Another Man's War“.

Filmo premjera įvyko 2011 m. Toronto tarptautiniame kino festivalyje.

## Siužetas

Kol Semas sėdėjo kalėjime, jo žmona Lyn metė striptizo šokėjos užsiėmimą, susirado nuolatinį darbą bei pradėjo lankytis bažnyčioje. Semui tai nepatinka, tačiau viskas staiga pasikeičia, kai jis su draugu Doniu suorganizuoja apiplėšimą. Šis pavyksta, o vyrai sprukdami paima pakeleivį. Jis staiga užpuola juos su peiliu ir Semas kelis kartus jam smogia. Kūną jie išmeta pakelėje, tačiau įvykdyta žmogžudystė sukrečia Semą ir jis nusprendžia keistis: pradeda lankyti bažnyčią, susiranda darbą, atsikrato priklausomybės narkotikams ir atpratina nuo jų Donį. Netrukus sužino, kad jų užpuolikas išgyveno, ir tai palaiko Dievo ženklu.

Semas įkuria savo statybos įmonę, šeima persikrausto į naujus namus, tačiau jo gyvenimas vėl pasikeičia, išgirdus pamokslininką kalbant apie kenčiančius Ugandos gyventojus. Semas nusprendžia vykti į Afriką.

Čia dirbdamas statybose susipažįsta su karininku Dengu ir pamato sukrečiantį pilietinio karo baisumą. Grįžęs namo, Semas imasi statyti bažnyčią visuomenės atstumtiesiems, o neradęs jai pamokslininko – pats joje pamokslauti.

Antruoju Semo projektu tampa vaikų namai Ugandoje. Įsigyjęs žemės, pradeda statybas, nors vietos valdžia tai vertina nepatikliai. Netrukus sukilėliai sudegina visą stovyklą, tačiau Semas vėl viską atstato. Jis nuolatos grįžta namo, kur bando rinkti aukas, tačiau tai sekasi vis sunkiau. Verslas apleidžiamas, šeima pradeda pyktis, o nuolatiniai sukilėlių puldinėjimai verčia griebtis ginklo. Kova atrodo be pabaigos, tačiau Semas, įtikėjęs savo misija, atsisko visko, net šeimos namų ir statybų verslo, kad tik galėtų pagelbėti našlaičiais likusiems vaikams.

## Aktoriai
: *Aktorius – vaidmuo*
* Gerard Butler – Semas Čildresas
* Michelle Monaghan – Lyn Čildres
* Michael Shannon – Donis
* Madeline Carroll – Peidž
* Kathy Baker – Deizė
* Souléymane Sy Savané – Dengas

## Apdovanojimai
Chriso Cornellio daina „The Keeper“ buvo nominuota Auksiniam gaubliui.

## Išnašos
Bisina

**Bisina** () – gėlavandenis ežeras rytinėje Ugandoje. Per supančias šlapynes į jį vanduo atiteka Apedura iš Opetos ežero, o iš juo per šlapynes teka į Kiogos ežerą.

Ežeras yra 32 km ilgio ir 6 km pločio, jo plotas apie 192 km².
Ežerą supa siaura pelkė, apžėlusi papirusinėmis viksvuolėmis (*Cyperus papyrus*).

Į ežerą iš šiaurės įteka upė Apedura, tekanti 30 km ilgio ir 6,5 km pločio užliejama lyguma, o iš rytų – upeliai, tekantys nuo Elgono kalno.

## Aplinkos apsauga
Bisinos ežeras yra vienas iš 33 Ugandos svarbių paukščių plotų (*Important Bird Area*). IBA apima maršą pietvakariniame ežero gale, pradedant sekliąja dalimi, kur dominuoja panirę ir pusiau panirę augalai – vandens lelijos (*Nymphaea*), *Najas* ir nertys (*Ceratophyllum*). Ežero pakraščius dengia plūduriuojančios žolės *Vossia*, pereinančios į *Hyparrhenia* apaugusias pievas. Pelkėje gausiai auga ir rietmenės (*Echinochloa*), pelkių pakraščiuose sudarančios tvirtus kilimus.

Teritorijoje gyvena tokie paukščiai, kaip Fokso audėjas (*Ploceus spekeoides*), šiaurinis rudagurklis audėjas (*Ploceus castanops*), klumpiasnapis (*Balaeniceps rex*), rėksmingoji giedančioji medšarkė (*Laniarius mufumbiri*), papirusinė cistikola (*Cisticola carruthersi*), baltasparnė raibakrūtė devynbalsė (*Bradypterus carpalis*), mėlynpetė spalvingoji nektarina (*Nectarinia erythrocerca*) ir papirusinis svilikėlis (*Serinus koliensis*).

Nuo 2006 m. ežeras paskelbtas Ramsaro konvencijos saugoma tarptautinės reikšmės šlapyne.

## Šaltiniai

* Gidudu B., Copeland R.S., etc (2011) Distribution, interspecific associations and abundance of aquatic plants in Lake Bisina, Uganda. In: *J. Aquat. Plant Manage*. 49: p. 19-27
Zigmas Maliukevičius

**Zigmas Maliukevičius** (1934 m. spalio 2 d. Latežeryje – 2021 m.) – Lietuvos žurnalistas, redaktorius, leidybos darbuotojas.

## Biografija

Brolis Rokas Maliukevičius.

1958 m. baigė Vilniaus universitetą.

1958–1973 m. dirbo „Panevėžio tiesos“ ir „Tėvynės“ redakcijose. 1973–1984 m. LKP CK lektorius. 1984–1991 m. leidyklos „Mintis“ direktorius. 1996–1997 m. žurnalo „Tautos atmintis“ redaktorius.

## Bibliografija

* Didžiosios Spalio Socialistinės Revoliucijos 58-osios metinės: medžiaga lektoriui. – Vilnius: Žinija, 1975. – 18 p.
* Lietuva: Didžiojo Spalio 60-mečiui. – Vilnius: Mintis, 1978. – 178 p.
* Broliškų tarybinių tautų šeimoje – į suklestėjimą: (Tarybų Lietuvos 40-mečiui): medžiaga lektoriui. – Vilnius: Žinija, 1980. – 19 p.
* Tarybų Sąjungoje šlovingoj: medžiaga lektoriui. – Vilnius: Žinija, 1982. – 19 p.

## Įvertinimas

* 1984 m. LTSR nusipelnęs žurnalistas

## Šaltiniai
Pakvačas

**Pakvačas** () – miestas Ugandos Šiauriniame regione.

## Vieta
Pakvačas yra Nebio rajone, kuris yra Vakarų Nilo subregione Šiaurinėje Ugandoje. Šis miestas yra maždaug 110 km keliu į pietryčius nuo Arua, didžiausio Vakarų Nilo subregiono miesto bei maždaug 115 km keliu į pietvakarius nuo Gulu, didžiausio Šiaurinės Ugandos miesto.

Miestas stovi vakariniame Alberto Nilo krante.

## Geležinkelis
Pakvačas yra galinė geležinkelio linijos stotis ant Baltojo Nilo, netoli į šiaurę nuo jo ištakų iš Alberto ežero. Kitas uostas ant Baltojo Nilo yra Džuba Pietų Sudane. 2006 m. birželį Kinija buvo pažadėjusi pagalbą statant geležinkelio atšaką nuo Pakvačo iki Džubos.

## Gyventojai
2002 m. nacionalinis gyventojų surašymas parodė, kad tada Pakvače gyveno 17625 žmonės. Ugandos statistikos biuras (*Uganda Bureau of Statistics; UBOS*) 2008 m. paskaičiavo, kad tada mieste buvo 20600 gyventojų. 2011 m. UBOS paskaičiavo, kad metų viduryje Pakvače gyveno 22300 gyventojų.

## Dėmesio verti objektai
Dėmesio verti objektai Pakvače ir netoli jo:
* Pakvačo miesto tarybos būstinė
* Pakvačo centrinis turgus
* Banko *Stanbic Bank* filialas
* Alberto Nilas – piečiau Pakvačo upė išteka iš Alberto ežero ir teka link Ugandos sienos su Pietų Sudanu Nimulėje.
* Merčisono krioklių nacionalinis parkas – jo šiaurvakarinis kampas yra už keleto kilometrų į rytus nuo Pakvačo.
* Gulu-Arua kelias – eina per miestą.

## Nuorodos
Kvanijos ežeras

**Kvanijos ežeras** () – gėlavandenis ežeras Apako ir Liros rajonuose (Ugandos Šiauriniame regione).

Kvanijos ežeras yra didelės šlapynių sistemos dalis palei Baltąjį Nilą (kitaip dar *Viktorijos Nilas*) tarp Viktorijos ir Alberto ežerų. Šlapynės, į kurias įeina ne tik Kvania, bet ir Kiogos ežeras bei kiti vandens telkiniai bei pelkės, apima apie 3420 km² atvirų vandenų ir apie 2180 km² nuolatinių pelkių. Šioje sistemoje Kvanios ežero dalis yra 540 km² (apie 16%) atviro vandens.

Ežere intensyviai gaudomos tokios žuvys kaip didysis nilinis ešerys (*Lates niloticus*) ir *Oreochromis niloticus*, kurios yra užvežtinės rūšys ir nuo XX a. 6-ojo dešimtmečio pabaigos privertė nykti vietinių žuvų populiacijas. 7-ojo dešimtmečio pabaigoje šių rūšių žuvys sudarė apie 80% komercinio laimikio Kvanios kaimyniniame ežere Kiogoje. Nors pilietiniai neramumai, pernelyg didelis išgaudymas bei patekęs *Eichhornia crassipes* (kurio populiaciją vėliau suvaldė) buvo prigesinę žvejybą, XX a. 10-tą dešimtmetį Kvanios ežere buvo naudojamos 34 nedidelės prieplaukos ir apie 1500 valčių, kuriose žuvį gaudė apie 4500 žvejų.

## Flora ir fauna
Papirusinės viksvuolės (*Cyperus papyrus*) sąžalynai supa ežerus ir viešpatauja supančiose pelkėse. Šių augalų kilimai atitrūksta nuo kranto ir tampa plūduriuojančiomis salomis. Ežere auga daug įvairių makrofitų.

Ežere ir jo pakrantėse dažni tokie žinduoliai kaip afrikinė benagė ūdra (*Aonyx capensis*), vandeninė mangusta (*Atilax paludinosus*), didysis hipopotamas (*Hippopotamus amphibius*), ūdra *Hydrictis maculicollis* ir pelkių antilopė sitatunga (*Tragelaphus spekii*). Krokodilai, prie ežerų praktiškai visiškai išmedžioti, yra reti.

## Nuorodos
Luganda

**Luganda** arba **gandų kalba** (*Oluganda, Ganda*) – bantų kalbų grupei priklausanti kalba, vartojama daugiausia bagandų tautybės žmonių. Paplitusi Ugandoje, daugiausia pietinėje šalies dalyje (Bugandoje). Kalbančiųjų skaičius – ~6 mln. žmonių (kaip gimtąja, ją moka iš viso ~10 mln. žmonių). Tai antra pagal populiarumą kalba Ugandoje, nusileidžianti anglų kalbai ir lenkianti suahilių kalbą. Nepaisant to, jokio oficialaus statuso neturi. Vartojama buitiniame lygmenyje, Bugandos pradinėse mokyklose, bažnyčiose.

Kalba toninė.

## Nuorodos
*
Tororas

**Tororas** () – miestas rytų Ugandoje, 230 km į rytus nuo Kampalos, Kenijos pasienyje. Rajono centras. Svarbus transporto mazgas: geležinkeliai į Pakvačą, Kasesę, Nairobį, plentų sankirta. Netoliese esančioje Malaboje veikia sausumos uostas. Cemento, maisto, chemijos (trąšų gamybos) pramonė, apylinkėse kasami fosfatai. Veikia šiluminė elektrinė (20 MW). Yra ligoninė, universitetas (Busitemoje), katalikų katedra, benediktinų vienuolynas.

Netoli Tororo yra miesto įžymybė – Tororo uola. Tai 1483 m aukščio atlikuonis, esantis pagrindiniu Tororo apylinkių kraštovaizdžio elementu.

## Šaltiniai
Blakinukės

**Blakinukės** (*Peloridiidae*) – straubliuočių būrio šeima. Tai smulkūs (2 – 4 mm), plokšti, sunkiai pastebimi vabzdžiai. Sutinkami Patagonijoje, Naujojoje Zelandijoje, Rytų Australijoje, Lordo Hau saloje, Naujojoje Kaledonijoje. Visos rūšys, išskyrus vieną, neskraidančios. Gyvena tarp samanų ir kerpsamanių notofagų miškuose, minta samanomis. Tai vienintelė *Coleorrhyncha* pobūrio (vieno iš 4 straubliuočių pobūrių) šeima.
Mbarara

**Mbarara** () – miestas Ugandoje, didžiausias pietvakarinėje šalies dalyje. Rajono centras. Kelių mazgas (į Kabalę, Masaką, Išaką). Netoliese yra Mburo ežero nacionalinis parkas. Maisto pramonė. Prekyba žemės ūkio produkcija. Veikia ligoninė, universitetas, anglikonų katedra, karinis dalinys.

Mbarara yra istorinėje Ankolės žemėje.

## Sportas
* Mbarara City FC – futbolo klubas; rungtyniavo aukščiausioje šalies lygoje.

## Šaltiniai
Kabalė

**Kabalė** () – miestas pačiuose Ugandos pietvakariuose, Virungos kalnų papėdėje, 10 km nuo Ruandos sienos. Rajono centras. Keliai į Mbararą, Kigalį, Kisorą. Veikia ligoninė, universitetas, mečetė, katalikų bažnyčia. Verčiamasi prekyba žemės ūkio produkcija. Kabalės apylinkės pasižymi turistinių objektų gausa – Bunjonji ežeras, Mgahingos gorilų nacionalinis parkas, Bvindžio neįžengiamojo miško nacionalinis parkas, Ihimbos karštosios versmės.
Bakondžai

**Bakondžai** (*Bakonjo*) arba ***kondžai*** (*konjo, konzo*), ***banandai, bairai*** – Rytų Afrikos tauta. Gyvena Ruvenzorio kalnų šlaituose pietvakarių Ugandoje bei kaimyniniuose Kongo Demokratinės Respublikos rajonuose. XX a. pab. populiacija siekė ~850 tūkst. žmonių. Vartoja bantų kalbų grupei priklausančią olukondžių (arba lukondžių) kalbą.

Tikinčiųjų dauguma krikščionys, paplitę tradiciniai tikėjimai. Verčiasi žemdirbyste ir žvejyba Edvardo ežere, dirba Kongo DR ir Ugandos pramonės įmonėse.

Bakondžai kartu su ambais 1963 m. sudarė Rvenzururu karalystę ir pasipriešino juos valdžiusiai Toro karalystei. Kilo tarpgentinis karas, į kurį įsitraukė ir Ugandos armija. Bakondžai buvo integruoti į Ugandos valstybę.

## Šaltiniai
Banjaruandai

**Banjaruandai** (*Banyarwanda* – 'kilę iš Ruandos') arba ***mandai*** – Rytų Afrikos tautų grupė. Gyvena daugiausia Ruandoje ir Burundyje, taip pat pietinėje Ugandoje (ypač Džindžoje) ir Kongo DR (Šiaurės Kivu ir Pietų Kivu). XX a. pab. populiacija sudarė 8,3 mln. žmonių.

Banjaruandus sudaro 3 etninės grupės: hutai, tutsiai ir tva. Kalba bantų grupei priklausančia rundi kalba (tame tarpe jos standartine versija – kinjaruanda). Dauguma išpažįsta tradicinius tikėjimus, dalis – krikščionys. Verčiasi žemdirbyste, gyvulininkyste, medžiokle.

## Šaltiniai
Basogai

**Basogai** (*Basoga*) arba ***sogai*** – Rytų Afrikos tauta, gyvenanti Ugandoje, regione tarp Kiogos ir Viktorijos ežerų. Populiacija ~2,5 mln. žmonių. Tai viena svarbiausių Ugandos tautų, sudaranti 8 % populiacijos. Vartoja sogų kalbą (lusogų), priklausančią bantų kalbų grupei. Tikintieji išpažįsta krikščionybę bei vietinius tikėjimus.

Basogai verčiasi daugiausia žemdirbyste, dirba kavos ir medvilnės plantacijose.

Basogai suformavo valstybinį darinį, Busogos karalystę, dabar įeinančią į Ugandos sudėtį.

## Šaltiniai
Batorai (tauta)

**Batorai** (*Batooro*) arba ***torai*** – Rytų Afrikos tauta, gyvenanti pietvakarių Ugandoje, tarp Alberto ir Edvardo ežerų. Populiacija siekia ~0,6 mln. žmonių. Vartoja bantų kalbų grupei priklausančią torų kalbą (*rutooro*). Išpažįsta krikščionybę, vietinius tikėjimus.

Batorai verčiasi žemdirbyste (augina soras, manijokus, batatus, medvilnę, kavą), prekiauja žuvimis. Paplitusi monogamija.

Batorų valstybės kūrėju laikomas karalius Tembuzis. Apie 1830 m. sudaryta Toro karalystė, kurią kunigaikštis Kaboja atskyrė nuo Bunjoro karalystės. 1900 m. ji pirmoji tapo britų protektoratu.

## Šaltiniai
Sisteminė desensibilizacija

**Sisteminė desensibilizacija** (čia *de* + , 'jautrus') – žmogaus organizmo jautrumo kokiai nors medžiagai, konkretaus objekto ar situacijos poveikio palaipsninis mažinimas. Ši metodika, taikoma elgesio terapijoje, yra viena iš pagrindinių baimės ir nerimo įveikimo psichologinių priemonių, neskaitant klinikinio pokalbio ir modeliavimo treniruotės. Psichoterapeutai naudoja kognityvinės elgesio terapijos metodiką, pasitelkdami poveikio hierarchiją kaip desensibilizuojančią priemonę pacientų baimės dirgikliams mažinti.

## Taikymas

Sisteminės disensibilizacijos (laipsniško nujaudinimo) metodas pasirenkamas, kai bandoma nuslopinti baimės ir nerimo reakciją. Metodas grindžiamas elgesio terapijos metodų kūrėjo Jozefo Volpės antagonistinių reakcijų slopinimo principu. T. y. nerimas arba baimė negali būti kartu su šiomis reakcijomis: atsipalaidavimo, maitinimosi, seksualine. Taikant šį metodą, pirmiausia registruojamos visos situacijos, kurios kelia nerimą (nuo mažiausios iki didžiausios). Pvz., padidėjęs prakaitavimas, sutrikęs kvėpavimas, varžovų pasirodymas, tėvų ar šeimos narių pretenzijos, reikšmingų sporto varžybų pradžia. Po to siūloma įsivaizduoti situacijas iš eilės ir po vieną. Siūloma atsipalaiduoti, palaipsniui artėjant nuo mažesnės baimės iki didžiausios. Gydymui pasiruošęs pacientas mokosi įvairių atsipalaidavimo būdų. Specifinės fobijos yra vienos klasės psichikos ligos, dažniausiai įveikiamos laipsniško nujaudinimo būdu. Ligonio vaizduotė yra stimuliuojama konkrečią fobiją sukeliančiu objektu ar reiškiniu (voru, gyvate, aukščiu) tol, kol pradeda tai toleruoti, ir jo baimės bei nerimas palaipsniui užgęsta.

Kaip viena iš priemonių, sisteminė desensibilizacija gali būti taikoma, pvz., miego sutrikimaui – nemigai gydyti. Šiuo atveju atsigulimo laikas dažnai yra nesusijęs su užmigimu. Stengiamasi šią asociaciją pakeisti teigiama – atsigulimas turi prilygti atsipalaidavimui, o ne tvyrančiai baimės ir nerimo būsenai

## Šaltiniai

## Nuorodos

* Psichologijos gidas: sisteminė desensibilizacija
Pelekonių piliakalniai

**Pelekonių piliakalniai**:

* Pelekonių I piliakalnis;
* Pelekonių II piliakalnis;
* Pelekonių III piliakalnis;
* Pelekonių IV piliakalnis.
Valtteri Bottas

**Valteris Botas** (, g. 1989 m. rugpjūčio 29 d.) – Suomijos lenktynininkas, F1 atstovaujantis komandai   **Stake F1 Team Kick Sauber** 

## Biografija
Karjerą pradėjo 2007 m. Formula Renault 2.0 Šiaurės Europos čempionate, kitąmet tapo šių lenktynių čempionu. 2009 ir 2010 m. tapo Formulės 3 *Masters of Formula 3* nugalėtoju.

2011 m. nugalėjo GP3 seriją ir pradėjo bendradarbiavimą su Williams. 2012 m. lapkričio 28 d. V. Botas tapo Williams lenktynininku.

2017 m. sausio 16 d. V. Botas tapo Mercedes nariu, ateinančiame sezone varžysis už ją. Čia praleido 5 sezonus, pelnė 10 pergalių. 2019 ir 2020 m. užėmė 2 vietą galutinėje įskaitoje.

Prieš 2022 m. sezono pradžią V. Botą pasamdė „Alfa Romeo“ komanda.

2025 m. paskelbta, kad V. Bottas nuo 2026 m. lenktyniaus naujoje „Cadillac“ komandoje.

## Išnašos
Silogizmas

**Silogizmas** ( – išvada, išvedimas) – loginis samprotavimas, argumentas iš trijų teiginių, kuriuo iš dviejų prielaidų gaunama viena išvada. Silogizmus pirmas nagrinėjo Aristotelis veikale „Pirmoji analitika“.

## Silogizmo dalys

Silogizme kiekviename teiginyje yra dvi sąvokos: subjektas (veiksnys) ir predikatas (tarinys). Sąvokos gali būti bendros (pavyzdžiui, žmogus, gyvūnas) arba individualios (pavyzdžiui, Platonas, Sokratas). Predikate turi būti naudojama bendra sąvoka.

Teiginiai gali būti teigiami arba neigiami, daliniai arba bendrieji. Pagal tai gali būti išskiriamos keturios teiginių klasės:

# Teigiami bendrieji teiginiai („Visi S yra P.“), žymima A, SaP
# Neigiami bendrieji teiginiai („Joks S nėra P.“), žymima E, SeP
# Teigiami daliniai teiginiai („Kai kurie S yra P.“), žymima I, SiP
# Neigiami daliniai teiginiai („Kai kurie S nėra P.“), žymima O, SoP

Šie teiginiai gali būti pateikti loginiu kvadratu. Kvadrate žymimi santykiai tarp teiginių rūšių:

# Priešingi teiginiai (negali būti abu teisingi, gali būti abu klaidingi)
#* a ir e
# Popriešingi teiginiai (gali būti abu teisingi, negali būti abu klaidingi)
#* i ir o
# Subordinuoti teiginiai (dalinis teisingas, jei bendras teisingas, bendras klaidingas, jei dalinis klaidingas)
#* a ir i, e ir o
# Prieštaringi teiginiai (negali būti abu teisingi, negali būti abu klaidingi)
#* a ir o, e ir i

## Silogizmo figūros

Silogizmo figūros skiriamos pagal tai, kaip naudojamos trys sąvokos:

# išvados subjekto sąvoka, S
# išvados predikato sąvoka, P
# vidurinioji sąvoka, M

Skiriamos keturios figūros:

Priskiriant keturias teiginių rūšis figūroms galima gauti 256 variantus. Iš jų 24 variantus Aristotelis pripažino teisingais. Viduramžiais tiems variantams buvo sugalvoti pavadinimai, mnemonikos. Šie variantai:

# I figūra:
#* MaP ir SaM, vadinasi SaP, mnemonika „Barbara“
#* MeP ir SaM, vadinasi SeP, mnemonika „Celarent“
#* MaP ir SiM, vadinasi SiP, mnemonika „Darii“
#* MeP ir SiM, vadinasi SoP, mnemonika „Ferio“
#* MaP ir SaM, vadinasi SiP, mnemonika „Barbari“
#* MeP ir SaM, vadinasi SoP, mnemonika „Celaront“
# II figūra:
#* PaM ir SeM, vadinasi SeP, mnemonika „Camestres“
#* PeM ir SaM, vadinasi SeP, mnemonika „Cesare“
#* PeM ir SiM, vadinasi SoP, mnemonika „Festino“
#* PaM ir SoM, vadinasi SoP, mnemonika „Baroco“
#* PaM ir SeM, vadinasi SoP, mnemonika „Camestrop“
#* PeM ir SaM, vadinasi SoP, mnemonika „Cesaro“
# III figūra:
#* MaP ir MaS, vadinasi SiP, mnemonika „Darapti“
#* MeP ir MaS, vadinasi SoP, mnemonika „Felapton“
#* MiP ir MaS, vadinasi SiP, mnemonika „Disamis“
#* MaP ir MiS, vadinasi SiP, mnemonika „Datisi“
#* MoP ir MaS, vadinasi SoP, mnemonika „Bocardo“
#* MeP ir MiS, vadinasi SoP, mnemonika „Ferison“
# IV figūra:
#* PaM ir MaS, vadinasi SiP, mnemonika „Bramantip“
#* PaM ir MeS, vadinasi SeP, mnemonika „Camenes“
#* PiM ir MaS, vadinasi SiP, mnemonika „Dimaris“
#* PeM ir MaS, vadinasi SoP, mnemonika „Fesapo“
#* PeM ir MiS, vadinasi SoP, mnemonika „Fresison“
#* PaM ir MeS, vadinasi SoP, mnemonika „Camenop“

## Išnašos
Šviesus prisilietimas (filmas)

**Šviesus prisilietimas** (, mandarinų k. *Ni guang fei xiang*) – 2012 m. Taivano filmas, kurį režisavo Chang Jung-Chi. Filmas pelnė tarptautinio Taipėjaus kino festivalio publikos simpatijų prizą ir tapo pelningiausiu Taivano filmu. Buvo rodomas Busano, Tokijo, Dubajaus kino festivaliuose, juo atidarytas tarptautinis Marakešo kino festivalis. Filmas buvo išrinktas kaip kanditatas Oskarui iš Taivano geriausio filmo užsienio kalba nominacijai, tačiau nepateko į trumpajį sąrašą.

Filmas paremtas tikrais įvykiais, kuriuos patyrė aklas pianistas Huangas Yu-Siangas. Jis pats ir atliko pagrindinį vaidmenį.

## Siužetas

Huangas gimė aklas. Mama su savo begaline meilė padėjo sūnui tapti smalsiu ir talentingu berniuku. Huangas įstoja į universitetą mokytis pianino specialybės. Aklam vaikinui sunkiai sekasi paprasčiausia dalykuose. Čia jis sutinka nelaimingą merginą, kuri svajoja tapti profesionalia šokėja, bet vargingai gyvenanti šeima negali duoti pinigų šokių studijoms. Pamačiusi, kaip atkakliai savo tikslo siekia aklas pianistas, grakšti mergina irgi ryžtasi siekti svajonės, nepaisydama jokių kliūčių. O Huangas padedamas savo draugų studentų išdrįsta parodyti savo pianisto talentą žmonėms.

## Vaidina
* Yu-Siang Huang – save patį
* Sandrine Pinna – Xiao Jie
* Lee Lieh

## Šaltiniai
Keturi tūzai

**Keturi tūzai** () – italų 1968 m. sukurtas vesternas, kuriame pagrindinius vaidmenis atliko Terensas Hilas, Badas Spenceris bei Eli Wallach, išgarsėjęs Sergio Leone filme „Geras, blogas ir bjaurus“.

Šis filmas yra metais anksčiau pasirodžiusios juostos „Dievas atleidžia... Aš ne!“ tęsinys.

## Pagrindiniai aktoriai
: *Aktorius – vaidmuo*
* Terence Hill – Ketas Styvensas
* Bud Spencer – Hačas Besis
* Eli Wallach – Kakopulas
* Brock Peters – Tomas
* Kevin McCarthy – Dreikas

## Santrauka

Veiksmas vyksta praėjus mėnesiui po to, kai Ketas su Heču susidorojo su banditu San Antonijo. Dabar bičiuliai atvyksta į miestelį, tikėdamiesi gauti pažadėtą premiją – 5 tūkst. dolerių, tačiau vienintelis jų įrodymas – San Antonijo batai, nes jis pats žuvo per sprogimą.

Nepavykus gauti premijos, jie eina į banką, kurio auksą išgelbėjo, ir jėga atima iš valdytojo premiją.

Tuo metu bankininkas suorganizuota plėšiko Kakopulo pabėgimą iš kalėjimo prieš pat bausmės įvykdymą, mainais už pagalbą susidorojant su Ketu bei Heču. Tačiau Kakopulas, kurį pats bankininkas prieš 15 metų uždarė į kalėjimą, šį nužudo ir pabėga.

Kitą dieną jis užpuola Ketą su Heču ir atima jų pinigus. Bičiuliai seka iš paskos, tačiau Kakopulas specialiai palieka aiškius pėdsakus. Galiausiai vėl visiems susitikus, Kakopulas pasiūlo sandėrį: kažkada jis ir dar 3 draugai įvykdė apiplėšimą ir pagrobė daug pinigų, tačiau už viską teko atsakyti jam vienam, o jo draugai tapo turtingi ir gerbiami žmonės. Dabar atėjo laikas keršyti, o grobis bus kur kas didesnis, nei jis pagrobė iš judviejų. Vienas iš senųjų plėšikų buvo jau nužudytas bankininkas, taigi lieka tik du.

Ketas su Heču sutinka prisidėti, tačiau turi saugotis Kakopulo spendžiamų pinklių, nes šis nuolatos stengiasi draugužiais atsikratyti.

Susidorojusi su antru bendrininku, trijulė atsiduria mieste, kur Dreikas, paskutinis iš plėšikų, turi atidaręs kazino. Čia prie jų prisideda juodaodis akrobatas Tomas, tačiau Ketas su Heču, pastebėję, kad kazino sukčiaujama, nutaria pergudrauti ir laimėti sąžiningai.
Super Džonio prisikėlimas

**Super Džonio prisikėlimas** ()  – 2011 metais sukurta komedija apie nevykėlį britų slaptųjų tarnybų agentą, kurioje pagrindinį vaidmenį atliko Rovanas Atkinsonas. Šis filmas yra 2003 metais sukurtos juostos Super Džonis tęsinys.

Nepaisant skirtingų kritikų vertinimų, filmas uždirbo daugiau kaip 160 milijonų dolerių.

## Pagrindiniai aktoriai
: *Aktorius – vaidmuo*
* Rowan Atkinson – Džonis Inglišas
* Rosamund Pike – Keitė Samner 
* Gillian Anderson – MI7 viršininkė Pamela Tornton
* Dominic West – agentas Saimonas Ambrose
* Daniel Kaluuya – agentas Kolinas Takeris

## Santrauka

Po sužlugdytos misijos Mozambike, agentas Džonis Inglišas leidžia dienas Tibete, kur medituoja ir mokosi kovos menų. Kai atrodo, kad jį visi pamiršo, slaptajai tarnybai MI7 vėl prireikia jo paslaugų.

Naujoji viršininkė Pamela (slapyvardis Pegasus) skiria Džoniui pagalbininku agentą Koliną ir paveda jam organizuoti apsaugą numatomam Britanijos ir Kinijos premjerų susitikimui, nes gaunama duomenų, kad jo metu gali būti kėsinamasi į Kinijos atstovo gyvybę. Taip pat Džonis susipažįsta su psichologe Keite, kuri stengiasi sužinoti apie įvykius Mozambike, kad galėtų jam padėti . 

Nors visi požymiai rodo, kad prie planuojamo nusikaltimo rankas prikišo Džonio bičiulis agentas Saimonas, šis atsisako tuo tikėti, kol galiausiai pats tampa pagrindiniu įtariamuoju. Džoniui, kuriam padeda tik Kolinas ir Keitė, lieka vienintelė išeitis – įrodyti savo nekaltumą vieniems stojant į kovą ne tik su nusikaltėliais, bet ir su britų slaptąja tarnyba.
Pod Dubňom stadionas

***Štadión pod Dubňom*** – stadionas Slovakijoje, Žilinos mieste, Dubenio kalno papėdėje. Naudojamas daugiausia futbolo varžyboms, čia namų rungtynes žaidžia „MŠK Žilina“ klubas.

Stadionas pastatytas 1941 m. Nuo 2002 m. pradėti renovacijos darbai, kad stadionas atitiktų UEFA reikalavimus. Išplėsta stadiono talpa, įrengtos papildomos saugumo priemonės. Dabartinė stadiono talpa yra 11 181 vieta, bet planuojama ją padidinti iki 15 000 vietų.

Pod Dubňom stadione taip pat kartais namų rungtynes žaidžia ir Slovakijos vyrų futbolo rinktinė.
Satellite apdovanojimas

**Satellite apdovanojimas** () – kino apdovanojimas, kurį skiria Tarptautinė Spaudos Akademija. Apdovanojimai įsteigti 1997 metais ir kasmet yra teikiami Los Andželo „InterContinental“ viešbutyje.

Originalus apdovanojimo pavadinimas yra „Golden Satellite Award“.

## Apdovanojimų kategorijos

### Kino apdovanojimų kategorijos
* Geriausias aktorius
* Geriausia aktorė
* Geriausias animacinis arba kombinuotas filmas
* Geriausias dailininkas
* Geriausias vaidmuo
* Geriausias operatorius
* Geriausi kostiumai
* Geriausias režisierius
* Geriausias dokumentinis filmas
* Geriausias montažas
* Geriausias filmas
* Geriausias filmas užsienio kalba
* Geriausias originalus scenarijus
* Geriausiai adaptuotas scenarijus
* Geriausia muzika
* Geriausia originali daina
* Geriausi garso efektai
* Geriausias antrojo plano aktorius
* Geriausia antrojo plano aktorė
* Geriausi specialieji efektai

Nuo 2011 metų Geriausio filmo, Geriausių aktorių ir Geriausių antrojo plano aktorių kategorijos sujungė iki tol atskiras geriausių komedijų, dramų ir muzikinių filmų bei aktorių kategorijas.

### Televizijos apdovanojimų kategorijos
* Geriausias dramos serialo aktorius
* Geriausias komedijos ar muzikinio serialo aktorius
* Geriausias TV filmo arba mini serialo aktorius
* Geriausia dramos serialo aktorė
* Geriausia komedijos ar muzikinio serialo aktorė
* Geriausia TV filmo arba mini serialo aktorė
* Geriausia komanda
* Geriausias dramos serialas
* Geriausias komedijos arba muzikinis serialas
* Geriausias TV filmas arba mini serialas
* Geriausias antrojo plano aktorius
* Geriausia antrojo plano aktorė

1999 ir 2000 metais TV filmo ir mini serialo kategorijos buvo atskirtos.

## Nuorodos
* Oficiali svetainė
Paderas

**Paderas** () – miestas Ugandos Šiauriniame regione, Padero rajono centras. 

## Vieta
Miestas yra maždaug 73 km į pietus keliu nuo Kitgumo, artimiausio didelio miesto, ir maždaug 130 km keliu į rytus nuo Gulu, didžiausio miesto Šiaurinėje Ugandoje. 

## Aprašas
Padero miestas ėmė sparčiai augti 2000 m., kai buvo įkurtas Padero rajonas. Netrukus mieste ėmė kurtis užsieninės paramos agentūros, užsiėmusios pagalba gyventojams, paveiktiems karo veiksmų šiaurinėje Ugandoje su Viešpaties pasipriešinimo armija. Paramai buvo išeikvota virš milijardo JAV dolerių, tačiau nuo jos mažai kas pasikeitė dėl korpucijos, prasto planavimo, prasto įgyvendinimo, prasto vadovavimo ir neatsiskaitymo už panaudotas lėšas, kai finansavusios agentūros to nereikalavo.

## Gyventojai

2002 m. gyventojų surašymas nustatė, kad tada mieste gyveno 8 678 gyventojai. 2008 m. Ugandos statistikos biuras (*Uganda Bureau of Statistics; UBOS*) paskaičiavo, kad tais metais mieste gyveno apie 11600 gyventojų. 2011 m. viduryje UBOS duomenimis mieste gyveno 13500 žmonių.

## Dėmesio verti objektai
Dėmesio verti objektai Padere ir netoli jo:
* Padero rajono administracijos būstinė
* Padero Miesto tarybos būstinė
* Ugandos karinių pajėgų 5-osios divizijos štabas
* Banko *DFCU Bank* filialas
* Kalongo ligoninė - 200 vietų  bendruomenės ligoninė, administruojama Romos katalikų bažnyčios Gulu arkivyskupijos. Ligoninė yra už 46 km keliu į šiaurės rytus nuo Padero. 
* *Olwornguu* pradinė mokykla
* Padero centrinis turgus

## Šaltiniai

## Nuorodos

* About life in Pader Town 
* Hepatitis E Epidemic in Pader
Ján Mucha

**Janas Mucha** (*Ján Mucha*; g. 1982 m. gruodžio 5 d.) – buvęs Slovakijos futbolininkas, vartininkas.

## Karjera

Karjerą pradėjo Bratislavos „Inter“ klube, bet pagrindinėje komandoje nežaidė. 

2002 m. perėjo į „MŠK Žilina“, kur tapo pagrindiniu vartininku. 

Keletą sezonų Lenkijos „Legia Warszawa“. 

2010 m. perėjo į Anglijos klubą „Everton“, bet ten rungtyniavo labai epizodiškai.

## Rinktinė

Slovakijos rinktinėje debiutavo 2008 m., tapo pagrindiniu slovakų vartininku, bet jau 2012 m. baigė karjerą rinktinėje. 

Tiesa, vėliau sužaidė keletą rungtynių.

## Laimėjimai

* Slovakijos Superlyga: 2002–03, 2003–04 m.
* Slovakijos futbolo supertaurė: 2003, 2004 m.
* Ekstraklasa: 2005–06 m.
* Lenkijos futbolo taurė: 2007–08 m.
* Lenkijos futbolo supertaurė: 2008 m.

## Dalyvavimas čempionatuose

|}

## Išnašos

## Nuorodos
* Globalsportsarchive
*
Ačiolilendas

**Ačiolilendas** (), kitaip dar *Ačiolių subregionas* – Ugandos regionas, kuriame tradiciškai gyvena ačioliai.

Administraciškai Ačiolilendą sudaro šie rajonai:
# Agago rajonas
# Amuru rajonas
# Gulu rajonas
# Kitgumo rajonas
# Lamvo rajonas
# Nvojos rajonas
# Padero rajonas
Vyriausybei toliau vykdant decentralizaciją manoma įkurti dar ir Omoro rajoną.

Ačiolilendas užima apie 28 500 km² teritoriją netoli Ugandos ir Pietų Sudano pasienio.

Ačiolilende dabar gyvena apie 600 000 žmonių (4% visų valstybės gyventojų). Nors ačioliai gyvena ir šiauriau Ugandos sienos su Pietų Sudanu, Sudano ačiolių gyvenamos žemės politiškai nelaikomos Ačiolilendo dalimi.

## Nuorodos
Minsko metropolitenas

**Minsko metropolitenas** () – greito tranzito metro sistema Minske. Atidarytas 1984 m. ir šiuo metu turi dvi linijas. Abiejų linijų kelias eina X pavidalu, o jos susikerta stotyje *Kupalaŭskaja/Kastryčnіckaja*. Trečiasis metro linija atidaryta lapkričio 6, 2020 m.

Skaičiuojama, kad per dieną Minsko metro pasinaudoja 770 000 keleiviai, o per metus – 281 300 000.

## Linijos

Abejose Minsko metro linijose iš viso yra 33 stotelės, o visa sistema sudaro 41,8 km.

### Transporto parkas
Transporto parką sudaro 330 vagonai. Pastaruoju metu parkas intensyviai atnaujinamas.

## Maskoŭskaja linija


File:Pkolosa 15.jpg|Plošča Jakuba Kolasa
File:Minsk_metro_Akademiya_Nauk.JPG|Akademija navuk
File:Pchelus 07.jpg|Park Čaliuskincaŭ
File:Maskousk 03.jpg|Maskoŭskaja
File:Ushod 07.jpg|Uschod
File:Bortr 02.jpg|Barysaŭski trakt
File:Minsk-Metro-Uruch'e-05.jpg|Uručča


## Aŭtazavodskaja linija


File:Kamgor 04.jpg|Kamiennaja Horka
File:Kuntsau 02.jpg|Kuncaŭščyna
File:Sportyun 05.jpg|Spartyŭnaja
File:Push 02.jpg|Puškinskaja
File:Molodz 07.jpg|Maladziožnaja
File:Frun 03.jpg|Frunzienskaja


## Zielienalužskaja linija


File:Юбилейная площадь 7.jpg|Jubiliejnaja Plošča
File:Plošča Franciška Bahuševiča (Minsk Metro station).jpg|Plošča Franciška Bahuševiča
File:Vakzalnaja (Minsk Metro station).jpg|Vakzaĺnaja
File:Kavalskaja slabada (Minsk Metro station).jpg|Kavaĺskaja slabada


## Taip pat skaitykite
* 2011 m. Minsko metro sprogimas

## Išnašos
Marek Hamšík

**Marekas Hamšikas** (; g. 1987 m. liepos 27 d.) – buvęs Slovakijos futbolininkas, atakuojantis saugas. 

## Karjera
Vienas žymiausių visų laikų Slovakijos futbolininkų. Karjerą pradėjo Bratislavos „Slovan“ klube. 2004 m. išvyko į Italiją, kur atstovavo „Brescia“. 

2022-2023 m. sezono pabaigoje paskelbė baigiantis profesionalo karjerą.

2007 m. debiutavo Slovakijos rinktinėje.

## Laimėjimai
* Coppa Italia: 2011–2012, 2013–2014 m.
* Italijos futbolo supertaurė: 2014 m.
* Slovakijos metų futbolininkas: 2009, 2010, 2013, 2014, 2015, 2016, 2017, 2018 m.

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Martin Jakubko

**Martinas Jakubka** (*Martin Jakubko*; g. 1980 m. vasario 26 d.) – buvęs Slovakijos futbolininkas, puolėjas.

## Karjera

Karjerą pradėjo Slovakijoje. Priklausė Tatran Prešov, buvo skilinamas Bukocel Vranov. 

Vėlesniais metais perėjo į Dukla Banská Bystrica.

Vėliau rungtyniavo Rusijos klubuose: FK Himki, Moskva, Saturn, Dynamo, Amkar“.

Jakubka Slovakijos rinktinėje debiutavo 2004 m.

## Dalyvavimas čempionatuose

|}

## Išnašos

## Nuorodos
* 
* Globalsportsarchive
Kinofobija

**Kinofobija** ( 'šuo' +  'baimė') – psichinis sutrikimas, specifinė fobija, kurios priežastimi yra šunų baimė. Jei tokių situacijų nepavyksta išvengti, kyla ūminis nerimas. Šunų bijantis žmogus, pamatęs savo baimės objektą, sustingsta, pradeda prakaituoti, prasideda pykinimas, gali ir nualpti.

Psichiatrijos praktikoje dar priimta prie šio sutrikimo priskirti „smulkesnes“ fobijas, susijusias su įkandimo bei užsikrėtimo pasiutlige baimėmis. Šios baimės labai apsunkina visavertį aktyvaus žmogaus gyvenimą, nes bijantieji neina į parkus ar gyvūnų parodas, nenorėdami ten sutikti šunų ar nelanko draugų, kurie juos laiko. Paprastai kinofobija yra kitų psichinių ligų sudėtinė dalis: šizofrenijos, depresijos, pasireiškiant panikos priepuoliams ir pan.

## Terapija

Žmogui yra įgimtas elgesys laikytis atsargiau kitų rūšių atžvilgiu, baiminantis jų agresijos ar nenuspėjamo elgesio. Gyvūnų baimė atsiranda dar vaikystėje dėl skausmingos patirties arba per mažai bendravus su jais. Galbūt teko patirti netikėtą suerzinto šuns įkandimą. Nustatyta, jog gyvūnų baimė gali persiduoti ir iš kartos į kartą. Kaip ir visos fobijos, kinofobija taip pat gydoma pamažu pratinantis prie gyvūnų, kurių bijoma, stengiamasi išsiaiškinti šios baimės priežastį. Iš pradžių žiūrimi paveikslėliai, vėliau einama jų pasižiūrėti į naminių gyvulėlių parduotuvę. Dar vėliau su gyvūnu susipažįstama vis iš arčiau, bandoma įteigti, kad pačiam gyvūnui žmogus atrodo didelis, kurio reikia bijoti ir pan.

Gydoma pasitelkiant sisteminę desensibilizaciją, kuomet ligonio vaizduotė yra stimuliuojama šią fobiją sukeliančiu objektu, taip pat ir teikiant psichologo konsultacijas, derinant vaistus bei kognityvinę ir kitas psichoterapijos rūšis.

## Šaltiniai
Cüneyt Çakır

**Džiuneitas Čakyras** (*Cüneyt Çakır*; 1976 m. lapkričio 23 d.) – tarptautinės FIFA kategorijos futbolo arbitras iš Turkijos. Pagal profesiją – draudimo agentas.

Turkijos „Süper Lig“ karjerą pradėjo 2001 m. UEFA Čempionų Lygoje debiutavo 2003 m. Tarptautinę FIFA kategoriją įgijo 2006 m., nuo tada yra pagrindinis Turkijos arbitras, teisėjaujantis įvairaus rango Europos ir pasaulio futbolo varžybose.

Džiuneitas Čakyras teisėjavo 2011 m. U-20 pasaulio čempionato pusfinalyje, 2012 m. UEFA Čempionų lygos pusfinalyje (FC Barcelona–Chelsea), 2012 m. Europos futbolo čempionate (grupės varžybos: Ukraina–Švedija, Italija–Airija, pusfinalis: Portugalija–Ispanija), 2012 m. FIFA pasaulio klubų taurės finale (Corinthians–Chelsea).
CKAN

**Comprehensive Knowledge Archive Network** (**CKAN**; ) – web-pagrindu veikiantis katalogas duomenų laikymui ir platinimui.

Duomenys gali būti skaičiuoklių lentelės arba Open Knowledge Foundation palaikomų duombazių turinys. CKAN sukurti įkvėpė atviro kodo operacinėse sistemose (kaip Linux) įprastai esantys paketų valdymo () įrankiai. Ši aplikacija skirta Debian operacinei sistemai.

Sistema naudojama ir kaip viešoji thedatahub.org  platforma, ir įvairiems vyriausybės duomenų katalogams, pavyzdžiui, Jungtinės Karalystės data.gov.uk, ar Nyderlandų* nacionalinis duomenų registras*. Vokietijos Nacionalinė medicinos biblioteka (*Deutsche Zentralbibliothek für Medizin*) yra taip pat įregistravusi CKAN duomenų rinkinius virš 650 000 žurnalų straipsnių iš 800 medicinos ir gamtos mokslų mokslinių žurnalų. JAV vyriausybės data.gov 2.0 veikia CKAN pagrindu.

## Šaltiniai

## Nuorodos
* ckan.org – programinės įrangos tinklalapis
* thedatahub.org  – kanoninio (pavyzdinio) CKAN diegimo tinklalapis
* okfn.org – Open Knowledge Foundation tinklalapis
Trinidado ir Tobago himnas

**Trinidado ir Tobago himnas** – Trinidado ir Tobago Respublikos valstybinis himnas. Iš pradžių ši daina buvo Vest Indijos federacijos (1958–1962) valstybinis himnas. Šį himną perėmė Trinidadas ir Tobagas, kai tapo nepriklausomu 1962 m.

## Eilės
: Forged from the love of liberty
: In the fires of hope and prayer
: With boundless faith in our destiny
: We solemnly declare:

: Side by side we stand
: Islands of the blue Caribbean sea,
: This our native land
: We pledge our lives to thee.

: Here every creed and race finds an equal place,
: And may God bless our nation
: Here every creed and race find an equal place,
: And may God bless our nation.

## Šaltiniai
Trinidado ir Tobago administracinis suskirstymas

**[[Trinidadas ir Tobagas]]** administraciškai suskirstytas į 14 administracinių vienetų, kurių penki turi savivaldybės statusą, likę 9 – regiono.

## Trinidadas

## Tobagas
Tobago sala yra valdoma Tobago atstovų rūmų.
Germanavičius

* Ignas Germanavičius, lengvaatletis
* Vaclovas Germanavičius, baletmeisteris
* Vytautas Germanavičius, kompozitorius
* Vytautas Jonas Germanavičius, teatro režisierius, aktorius
Arua

**Arua** () – miestas šiaurės vakarų Ugandoje, netoli Kongo DR sienos, 190 km į vakarus nuo Gulu. Rajono centras. Plentai į Lirą, Jejų. Yra oro uostas. Maisto pramonė. Veikia ligoninė, kelių universitetų filialai, katalikų bažnyčia. Yra pabėgėlių iš Pietų Sudano stovykla.

Arua dominuoja nilotų kilmės tauta lugbarai.

## Istorija

Kolonijiniais laikais Arua veikė kalėjimas.

## Šaltiniai
Mukonas

**Mukonas** () – miestas Ugandoje, 27 km į rytus nuo Kampalos, prie Kampalos–Džindžos kelio. Rajono centras. Farmacijos pramonės centras. Veikia universitetas.

Mukonas yra vienas sparčiausiai augančių Ugandos miestų.

## Šaltiniai
Fort Portalas

**Fort Portalas** () – miestas vakarų Ugandoje, 320 km į vakarus nuo Kampalos, netoli Ruvenzorio kalnų. Rajono centras. Praeina Kampalos–Kasesės plentas. Svarbus regiono prekybinis centras. Yra ligoninė, kelių universitetų filialai, Toro karaliaus rūmai.

Fort Portale dominuoja batorų tauta, čia yra tradicinės Toro karalystės sostinė. Apylinkėse yra kraterinių ežerų, Kibalės nacionalinis parkas.

## Istorija

Miestas pavadintas britų diplomato Gerald Portal garbei.


Image:Fort Portal - Flickr - Dave Proffer (1).jpg|Panorama
Image:Fort Portal View.jpg|Gyvenamieji namai
Image:Mpanga market Fort Portal.jpg|Turgus


## Šaltiniai
Kasesė

**Kasesė** () – miestas Ugandos vakaruose, Ruvenzorio kalnų papėdėje, į šiaurę nuo Džordžo ežero. Rajono centras. Yra geležinkelis ir plentas į Kampalą, oro uostas. Maisto pramonė, kobalto gavyba, netoliese esančioje Himoje yra stambi cemento gamykla. Yra viešbutis, ligoninė, turgus, Rvenzururu karaliaus rūmai. Iš Kasesės vyksta ekskursijos į Karalienės Elžbietos ir Ruvenzorio kalnų nacionalinius parkus.

## Istorija

Miestas išaugo aplink Kilembės vario kasyklą. Vėliau pereita prie kobalto gavybos.

## Šaltiniai
Masindis

**Masindis** () – miestas Ugandoje, tarp Kiogos ir Alberto ežerų. Rajono centras. Keliai į Kampalą, Gulu, Hoimą. Yro oro uostas. Į rytus nuo miesto, Nilo pakrantėje, yra Masindžio uostas. Regiono prekybinis centras. Cukraus pramonė. Veikia seniausias šalyje viešbutis (įkurtas 1923 m.). Rengiamos išvykos prie Merčisono krioklio.

Masindyje vyrauja njorų tauta, miestas yra buvusi Bunjoro karalystės sostinė.

## Šaltiniai
Petras Ubartas

**Petras [[Ubartas]]**:

* Petras Ubartas (1952) – politikas
* Petras Ubartas-Sniegius – architektas, grupės „Antis“ gitaristas
Chasey Lain

**Čeisė Lein** (tikrasis vardas – * Tiffany Anne Jones *; 1971 m. gruodžio 7 d. Niuportas) – buvusi JAV pornografinių filmų aktorė.

## Biografija ir karjera
Čeisė gimė Niuporto miestelyje, Šiaurės Karolinoje, augo Koko Byče (*Cocoa Beach*), Floridoje, kur lankė koledžą . Jos prosenelis Henry Clay buvo senatorius ir 1824, 1832 bei 1844 metais balotiravosi į JAV prezidento postą .

Mokydamasi koledže, Čeisė ėmė uždarbiauti šokdama striptizą , o išmėginti jėgas pornografijoje ją pastūmėjo pažintis su aktore Alexis De Vell. Pagrindine priežastimi ji vėliau įvardino pinigus, nes už filmus buvo mokama gerokai daugiau, nei už šokius .

Ekrane Čeisė debiutavo 1991 metais, tačiau pirmuose filmuose ji tik apsinuogindavo. Pirmoji sekso scena buvo nufilmuota tik 1993 metais filmui „The Original Wicked Woman“.

Čeisės karjera truko iki 2008 metų, per kurią ji vaidino tik didesnio biudžeto, daugiau vaidybos reikalaujančiuose filmuose, kas jai padėjo susikurti įvaizdį. Nuo 1999 iki 2004 metų dėl šeimyninių aplinkybių ji buvo padariusi pertrauką ir suvaidino tik 5 filmuose, tačiau vėliau grįžo ir filmavosi iki 2008 metų. Čeisė per savo karjerą pasirodė beveik 90 filmų ir yra laikoma viena gražiausių pornografijos versle dirbusių moterų .

## Kita veikla

### Filmai
Čeisė filmavosi ne tik pornografiniuose filmuose:
* 1995 metais ji vaidino serialo Pasakėlės iš rūsio serijoje „Demon Knight“.
* 1997 metais kartu su kita pornografinių filmų aktore Jeanna Fine pasirodė juostoje „Orgazmo“.
* 1998 kartu su Jill Kelly nusifilmavo juostoje „He Got Game“.
* 2003 metais kartu su Jenna Jameson ir kitomis pornografijos aktorėmis vaidino siaubo komedijoje „Evil Breed: The Legend of Samhain“.

### Muzika
1999 metais JAV grupė Bloodhound Gang išleido albumą „Hooray for Boobies“, kuriame buvo ironiška daina „The Ballad of Chasey Lain“. Atskiru singlu su Čeisės nuotrauka viršelyje ji pasirodė 2000 metais ir buvo gana populiari Europoje. Dainoje buvo apdainuojamas Čeisės gerbėjas, rašantis jai gašlius laiškus. Pati Čeisė, sužinojusi apie dainą, tikėjosi būti pakviesta filmuotis vaizdo klipe, tačiau nemaloniai nustebo, kai tai neįvyko. Negana to, po jos susitikimo su grupės nariais šie pareiškė, kad Čeisė gyvai nėra tokia jau patraukli, kaip ekrane, o jos pastabas dėl dainos teksto pakomentavo taip: „ – O kokios dainos apie save ji galėjo tikėtis?“ .

### Verslas
2007 metais Čeisė įkūrė savo fimą pavadinimu „Forbidden Cinema“.

## Šeima
Čeisė yra ištekėjusi už Anthony Case.
Jie augina sūnų Tomą (1998).

## Apdovanojimai
2002 metais žurnalas „AVN“ įtraukė Čeisę į populiariausių visų laikų pornografinių filmų aktorių TOP 50 (49 vieta).

2003 metais ji įtraukta į AVN Šlovės galeriją.

## Šaltiniai

## Nuorodos

* Oficiali svetainė 
* IMDb profilis
Santa Maria Gloriosa dei Frari

**Santa Maria Gloriosa dei Frari**, sutrumpintai tiesiog **Frari** – gotikinio stiliaus bažnyčia-bazilika Venecijoje, garsi meno kūriniais ir žymių žmonių kapais.

## Istorija

1231 m. Venecijos dožas Jacopo Tiepolo skyrė sklypą pirmiesiems pranciškonų ordino vienuoliams Venecijoje įsikurti. Pirmoji bažnytėlė buvo per menka greitai populiarėjantiems vienuoliams ir 1250 m. buvo pradėta naujos didelės bažnyčios statyba, kuri užtruko iki 1330 m., kai buvo pradėta dar kartą perstatyti net nebaigus pilnai senosios, nes vėl paaiškėjo, kad ji yra per maža. Paskutinės statybos užtruko dar apie 100 metų. 1396 m. buvo baigtos kampanilės, kuri yra antra aukščiausia Venecijoje, statybos. Pagrindinis altorius pašventintas 1469 m., pati bažnyčia galų gale buvo pašventinta 1492 m. Prie bažnyčios pastatytas vienuolynas.

## Apie bažnyčią

*Basilica di Santa Maria Gloriosa dei Frari* (liet. Švč. Marijos Šlovingosios mažųjų brolių pranciškonų bazilika) yra 102 m. ilgio, 48 m. pločio ir 28 m aukščio − viena iš trijų didžiausių bažnyčių Venecijoje. Joje yra 17 altorių. Į bažnyčią galima patekti su atskiru bilietu arba bendru bilietu po Venecijos bažnyčias. Bazilikoje yra vienintelė išlikusi originali choro uždanga nuo pagrindinio altoriaus Venecijoje. Paties choro giedotojų sėdėjimo medinės vietos yra kiekviena su skirtingu ornamentu. Po pašventinimo bažnyčia buvo pripildyta puikiais venecijietiško meno kūriniais. Tame tarpe vieni garsiausių Ticiano (apie 1485 − 1576) ankstyvosios kūrybos darbų: „Mergelės Marijos paėmimas dangun“ (ant didžiojo bažnyčios altoriaus) ir „Pezaro Madona“. 

Kitas garsus darbas bažnyčioje yra zakristijoje esantis Džovanio Belinio triptikas „Madona soste“. Yra kitų garsių menininkų darbų iš Italijos renesanso periodo. Iš skulptūrų tikriausiai garsiausia yra Donatelo kurta Šv. Jono Krikštytojo statula. Bažnyčioje yra palaidoti: dailininkas Ticianas, kompozitorius Klaudijus Monteverdis, keliolika Venecijos dožų. Ticiano kapo monumentas buvo sukurtas Antonijo Kanovos ir įgyvendintas jo mokinių po skulptoriaus mirties (1822 m.). Tačiau Kanovos autoritetas XIX a. pradžioje buvo toks didžiulis, kad monumente buvo inkrustuota Kanovos širdis (pats skulptorius palaidotas kitur), užuot perlaidojus jame Ticianą. Dailininkui sukurtas atskiras monumentas. Bazilikoje savaitgaliais vyksta koncertai, mišios.

## Bažnyčios vaizdai


Image:Santa Maria gloriosa dei Frari.jpg | Didysis altorius su Ticiano paveikslu „Mergelės Marijos paėmimas dangun“
Image:Veneto Venezia8 tango7174.jpg| Choras
Image:Venezia santa maria gloriosa1.JPG| Bažnyčios interjeras
Basilica di Santa Maria dei Frari interno - Monumento di Canova.jpg| Kanovos kapo monumentas


## Nuorodos

* Oficiali svetainė
* sacred-destinations.com